**Eksarkatet for ortodokse menigheter av russisk tradisjon i Vest-Europa** var et ortodokst diaspora-bispedømme (eksarkat). Eksarkatet omfattet 100 000 russisk-ortodokse troende i rundt 100 menigheter i Vest-Europa, men var direkte underlagt den økumeniske patriark av Konstantinopel. Det fins også en rekke russisk-ortodokse bispedømmer i Vest-Europa som er underlagt Moskva-patriarkatet. Denne overlappende jurisdiksjonen mellom ulike ortodokse patriarkater er historisk betinget.

Eksarkatets sete var Aleksandr Nevskij-katedralen i Paris. Siste eksark var erkebiskop Jean de Charioupolis (fra 2003 til 2019). Hovedvekten av eksarkatets menigheter lå i Frankrike, men det var også menigheter i Belgia, Danmark, Irland, Italia, Nederland, Norge, Spania, Storbritannia, Sverige og Tyskland. (Se den russisk-ortodokse kirke i Norge). Eksarkatet ble besluttet nedlagt under ett synodemøte i det økumeniske patriarkat 27/11-2018 og deler av Eksarkatet ble mottatt av Moskvapatriarkatet søndag 3. november 2019. Menighetene i Sverige, med ett unntak,,, og menighetene i Danmark er tatt imot av det bulgarske Patriarkatets stift for USA, Canada og Australia. En menighet i Sverige er tatt i mot av Konstantinopelpatriarkatet. Noen løsning om hvem som har eierskapet til Aleksandr Nevskij-katedralen i Paris er ennå ikke avgjort. 

De menighetene i Norge som hørte inn under eksarkatet har blitt splittet opp. 

Hellige Nikolai menighet i Oslo (som var med i eksarkatet fra starten i 1931) med sine kirkegrupper er tatt imot av Det serbiske patriarkatets skandinaviske biskop Dositej, 

Hellige Hallvard ortodokse menighet i Oslo og Maria Bebudelses ortodokse menighet i Bergen ble tatt i mot av Konstantinopels metropolittdømme i Skandinavia, med sete i Stockholm. De to siste menighetene gikk tilbake til Eksarkatet for ortodokse menigheter av russisk tradisjon i Vest-Europa i 2020

Historie
--------

Eksarkatet ble grunnlagt av patriark Tikhon av Moskva i 1921 som *midlertidig administrasjon av russiske menigheter i Vest-Europa*. På grunn av det ateistiske regimet i Sovjetunionen brøt administrasjonens metropolitt Evlogij i 1927 med den russisk-ortodokse kirke. Etter å ha bedt den økumeniske patriark av Konstantinopel om beskyttelse, ble eksarkatet i 1931 tatt inn under Konstantinopels kirkelige jurisdiksjon. Eksarkene har fra 1960 hatt rang som erkebiskoper.

Liste over eksarker
-------------------

* Erkebiskop Sergij (Sergij Konovaloff) (1999–2003)
* Erkebiskop Gabriel (Guido de Vylder) (2003–2013)
* Erkebiskop Job (Igor Getcha) de Telmessos (2013–2015)
* Erkebiskop Jean (Jean-Pierre Renneteau) de Chariopoulis (2016–2018)

Se også
-------

* Den russiske ortodokse kirke i Vest-Europa
* Konstantinopel-patriarkatet
* Moskva-patriarkatet

Referanser
----------

1. ↑  «Le patriarcat oecuménique vient de dissoudre l'Archevêché des églises orthodoxes russes en Europe occidentale ⋆ Orthodoxie.com». *Orthodoxie.com* **(fransk)**. 27. november 2018. Besøkt 27. november 2018.
2. ↑  «Remise de la gramata et discours de Mgr Jean de Doubna aujourd’hui dans la cathédrale du Christ-Sauveur à Moscou ⋆ Orthodoxie.com». *Orthodoxie.com* **(fransk)**. 3. november 2019. Besøkt 4. november 2019.
3. ↑  «Om menigheden - Gudsmoders Beskyttelse». *ortodoks.dk*. Besøkt 4. november 2019.

|  |  |
| --- | --- |
| Oppslagsverk/autoritetsdata | VIAF
 |